Katy Perry

miniatura|Perry, 2013
**Katheryn Elizabeth Hudson** (Santa Bárbara, 25 ’e ottobre ’e ’o 1984), canusciuta cu ’o nomme artistico **Katy Perry**, è ’na cantante, ’n’imprenditrice e ’na personalità ’e ’a televisione americana. È famosa pe’ ’a so’ rilevanza dint’ ’a musica pop moderna, tanto ca ’a rivista *Vogue* ’a chiammaje **“’A Regina d’ ’o Camp”**.

## Biografia
Essa arrivaje ’a fama cu ’o disco *One of the Boys* (2008), ’nu album ’e pop rock ca cuntène ’o singolo ’e debutto **“I Kissed a Girl”** e ’o singolo successivo **“Hot n Cold”**, ca arrivajeno rispettivamiente ’o numero uno e ’o numero tre d’ ’a classifica americana *Billboard Hot 100*. L’album pop cu influenze disco *Teenage Dream* (2010) generaje cinque singoli ca arrivajeno tutt’ quant’ ’ncopp’ ’o primmo posto dint’ ’a classifica d’ ’e Stati Uniti — **“California Gurls”**, **“Teenage Dream”**, **“Firework”**, **“E.T.”** e **“Last Friday Night (T.G.I.F.)”** — facenno ’e *Teenage Dream* ’o sulo album ’e ’na artista femmena capace ’e fa’ chesto risultato. ’Na ristampa d’ ’o disco, chiamata *Teenage Dream: The Complete Confection* (2012), producesse pure ’o singolo **“Part of Me”**, ca arrivaje pure isso ’ncopp’ ’o primmo posto.

’O so’ album cu tema ’e empowerment, *Prism* (2013), tenette doje singoli numero uno dint’ ’e Stati Uniti, **“Roar”** e **“Dark Horse”**. Tutt’ ’e doje ’e videoclip rispettivi facettero ’e Katy Perry ’a primma artista ’a tene’ cchiù ’e ’nu video cu cchiù ’e ’nu miliardo ’e visualizzazioni ’ncopp’ ’a piattaforma Vevo. L’album ’e elettropop *Witness* (2017) affruntaje temi ’e femminismo e tenette ’nu sottotesto politico, mentre *Smile* (2020) fu’ influenzato d’ ’a so’ recente esperienza ’e maternità e ’a salute mentale. Doppo, Perry partette cu ’na residenza ’e concerti a Las Vegas chiamata *Play* (2021–2023), ricevenno lode ’a critica e successo commerciale. Int’ ’o 2024 pubblicaje l’album ’e dance pop **“143”**, anticipato d’ ’o singolo controverso **“Woman’s World”**. ’N’ ’o complesso, ’o disco parla ’e ammore e cuntène canzune dedicate ’a figlia soja, Daisy Dove.

Katy Perry è ’na d’ ’e artiste musicali cchiù vendute ’e tutt’ ’e tiempe, avènno venduto cchiù ’e 143 milione ’e dischi dint’ ’o munno. Essa tene nove singoli arrivati ’o numero uno dint’ ’e Stati Uniti, tre album numero uno e assaje premiazioni, tra cui ’nu *Billboard Spotlight Award* (attualmente ’a sula artista femmena ’a tenerlo), quatto *Guinness World Records*, cinque *Billboard Music Awards*, cinque *American Music Awards*, ’nu *Brit Award* e ’nu *Juno Award*. Perry fu’ inclusa dint’ ’e liste annuale ’e *Forbes* d’ ’e femmene cchiù pagate dint’ ’a musica d’ ’o 2011 ’o 2019. ’A so’ esibizione acclamata dint’ ’o halftime d’ ’o *Super Bowl* d’ ’o 2015 è ’a cchiù vista ’e tutta ’a storia. Fora d’ ’a musica, pubblicaje ’nu documentario autobiografico intitolato *Katy Perry: Part of Me* int’ ’o 2012, prestaje ’a voce a **Smurfette** dint’ ’a serie ’e film *The Smurfs* e lanciò ’a so’ linea ’e scarpe *Katy Perry Collections* int’ ’o 2017. Perry facette ’a giudice dint’ ’o programma *American Idol* d’ ’o 2018 ’o 2024. Essa è pure ’a seconda femmena cchiù seguita e ’a sesta persona cchiù seguita ’ncopp’ ’o Twitter, cu cchiù ’e 108 milione ’e follower. Int’ ’o mese ’e agosto d’ ’o 2024, *Billboard* ’a consideraje ’a 25esima cchiù granne stella pop d’ ’o periodo 2000–2024. Int’ ’o mese ’e settembre d’ ’o 2024, Katy Perry ricevette ’o *Video Vanguard Award* pe’ ’o contributo soja all’arte d’ ’o videoclip, addó pure facette ’na performance cu canzune d’ ’o nuovo disco **“143”** e ’e cchiù granne successi soja.

## Discografia
**Album in studio**

* *Katy Hudson* (2001)
* *One of the Boys* (2008)
* *[[Teenage Dream]]* (2010)
* *Prism* (2013)
* *Witness* (2017)
* *Smile* (2020)
* *143* (2024)

## Jonte d'internet
* Sito Ufficiale

Perry Katy